paragraph_text: Na posljednjim japanskim izborima 2005. godine za Zastupnički dom Japanskog Dieta LDP je postigao najuvjerljiviju pobjedu na poslijeratnim izborima osvojivši 296 zastupnika od ukupno 480 koliko ih ima u donjem domu Dieta. S koalicijskim partnerom Novom Komeito strankom ima dvotrećinsku većinu u Zastupničkom domu te po japanskom ustavu može vladati bez pristanka Vijećničkog doma, gornjeg doma Dieta.